**Naziv kolegija:** Komparativna književnost: Biblija i književnost I.

**Nastavnica**: Cvijeta Pavlović

**ECTS-bodovi**: 6

**Jezik**: hrvatski

**Trajanje**: 1 semestar

**Status**: izborni kolegij za II. i III. godinu studija

**Oblik nastave**: predavanje + seminar

**Način polaganja ispita**: usmeni

**Cilj kolegija**: Analizom tekstova Biblije objasniti procese u povijest književnosti od antike do novoga vijeka; prikazati tematološke smjerove; na odabranim primjerima usvojiti metode književne interpretacije; kategorizirati različite oblike komunikacije između književnosti i kultura; objasniti silnice emisije i recepcije usporedbene povijesti književnosti.

**Sadržaj kolegija**:

Od antike do novoga vijeka književnost je kao *topos* kontinuirano crpila oblike i sadržaje ustanovljene u *Bibliji* (*Svetom pismu*). Okosnica proučavanja bit će period u kojemu su nastajali tekstovi *Staroga* i *Novoga zavjeta* (između 1000. god. pr. Kr. i 100. g. nakon Krista); obradit će se tematski sklopovi koji su postojali prije biblijskih tekstova, a koji se u *Bibliji* prilagođuju kršćanskoj kulturi; analizirat će se biblijski oblici ponajprije kao književni tekstovi; poseban će naglasak biti na formama i temama koje su iz *Biblije* s različitim predznacima određivala kulturni, književni, jezični i društvenopovijesni tijek civilizacije.